|  |  |  |
| --- | --- | --- |
| *A tantárgy címe:* Újságírás projektfeladat | *A tantárgy kódja:* BBNKM42400/BBNKM42500 | *Félév:* 2020/2021/1 |
| *A tantárgy típusa:* gyakorlat | *Óraszám:* 2/hét | *Kreditek száma:* 3 |

*Tantárgyfelelős*: Andok Mónika

*A tantárgy célja*:

A tárgy célja a felkészülés a szakirányos képzés folyamatát kísérő és lezáró gyakorlati feladat (ún. projektmunka) elkészítésére. A projektfeladat tanúsítja és ellenőrzi a megszerzett elméleti, illetve gyakorlati tudást, megteremti az egyéni és közösségi feladatok kiválasztásának, megtervezésének, a végrehajtás megszervezésének műhelymunkáját és egyúttal lehetőséget biztosít a felvételi munkákra, különösen az aktuális események felvételére. A megfelelő színvonalon elkészített feladatok az intézet honlapján, valamint a médiumokban bemutatásra kerülnek.

*Az oktatás módszere:*

A projektoktatás nemzetközi gyakorlatának figyelembevételével a tanári kezdeményezések, magyarázatok folyamatos interaktív együttműködésben élnek a hallgatói kezdeményezésekkel, az egyéni és közösségi feladatok összehangolt műhelymunkában tervezendők és kerülnek megvalósításra. A hallgatóktól elvárt a szemináriumon való interaktív részvétel, órán kívüli részfeladatok elvégzése. Az elkészült feladatok értékelése alapján az érdemjegy: gyakorlati jegy. A projektfeladatok tervezése és kivitelezése csak a szemináriumi egyéni és csoportos interaktív munkával, valamint a kreatív, egyéni és stábszerű produkciós munkával valósítható meg.

*A projektfeladat követelményeiről:*

A képzés egységes: minden hallgatónak egyaránt kell írott, rádiós és televíziós feladatokat készítenie, ezek egyeztetéséről a szemináriumvezető tanárok gondoskodnak. Az egyes feladatok megtervezésének és kivitelezésének rendjét a szemináriumvezető tanárok saját hatáskörükben, de intézeti szinten összhangban határozzák meg. A hallgatói kezdeményezések és a tanár által javasolt, ill. kötelező feladatok összhangját a szemináriumi foglalkozások teremtik meg és itt kerül sor a közös értékelésre is.

A szaktanárok az egyes feladatokat részjeggyel osztályozzák (sajtó részjegy, rádiós részjegy, televíziós részjegy), ezekből alakítja ki a szemináriumot vezető tanár a végleges jegyet. Minden hallgatónak önálló, kreatív munkát kell végeznie és csoportmunkában is részt kell vennie, ill. az egyetemi élettel, rendezvényekkel kapcsolatos, a szakirányhoz kapcsolódó feladatokban is aktivitást kell mutatnia. Kiemelkedő fontosságú a hallgatók kezdeményezőkészsége és a csoportmunka egymás közti megszervezése. Az egyetemi élet területéről, elsősorban a kari, de PPKE szinten is tájékoztatási és kreatív tartalmi közlési műfajokban minden hallgató készít felvételeket és gondoskodik azok műsorba kerülésének feltételeiről, ennek érdekében tájékozódik rendezvényekről és kapcsolatot épít más tanszékekkel, ill. az egyetem tanáraival és hallgatóival. Fontos a stúdiófelvételek szervezésében és lebonyolításában való aktív közreműködés.

A Projektszeminárium c. kontaktórán rendszeres és aktív részvétel kötelező, nappali képzésen maximum három, levelező képzésen maximum egy igazolatlan hiányzás lehetséges. A kimeneti teljesítmény értékelésénél előnyt élvez, ha a hallgató képes a platformsemleges tartalomelőállításra, azaz ugyanannak a témának az írott, auditív, ill. audiovizuális feldolgozására, és ezzel a médiakonvergencia által nyújtott szinergia felszabadítására. A félév végi értékelés az alábbi kritériumrendszer szerint történik:

* szakmai munka általános színvonala: 50%
* multiplatform tartalomkészítésre való képesség: 20%
* kontaktórán való részvétel: 10 %
* órai aktivitás: 10%
* hiányzások, elmaradások: 10%

*A tantárgy leírása:*

A tantárgy segítséget nyújt a hallgatónak, hogy az újságírásban szükséges gyakorlatot megszerezze, készségeit fejlessze. A hallgatók a feladat elvégzése során a gyakorlati tanárok, mint főszerkesztők irányításával végigjárjak az ötlettől a megvalósításig tartó technológiai folyamatot. A gyakorlat alatt a hallgató köteles figyelembe venni a stúdiók működtetéséhez kapcsolódó gyakorlati és etika előírásokat, szabályokat, ill. egyéb egyetemi és intézeti szintű elvárásokat.

*Kötelező irodalom:*

A projektfeladatok tervezése és kivitelezése csak a szemináriumi egyéni és csoportos interaktív munkával, valamint a kreatív és stábszerű produkciós munkával valósítható meg. Az olvasmányok az egyéb szakirányos szemináriumokhoz kapcsolódnak.